
-ร่าง-
ประกาศสำนักงานคณะกรรมการกำกับหลักทรัพย์และตลาดหลักทรัพย์

ที่ สน. 29/2564
เรื่อง  รายละเอียดของโครงการจัดการกองทุนรวม

(ฉบับประมวล)
_________________



อาศัยอำนาจตามความในมาตรา 118(1) แห่งพระราชบัญญัติหลักทรัพย์และ
ตลาดหลักทรัพย์ พ.ศ. 2535  และมาตรา 129/1(4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562  สำนักงานออกประกาศไว้ดังต่อไปนี้


ข้อ 1   ให้ยกเลิก


(1)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 27/2554  เรื่อง รายละเอียดของโครงการจัดการกองทุนรวม ลงวันที่ 25 สิงหาคม พ.ศ. 2554  


(2)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 39/2556  เรื่อง รายละเอียดของโครงการจัดการกองทุนรวม (ฉบับที่ 2) ลงวันที่ 14 พฤศจิกายน พ.ศ. 2556


(3)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 89/2558  เรื่อง รายละเอียดของโครงการจัดการกองทุนรวม (ฉบับที่ 3) ลงวันที่ 17 ธันวาคม 
พ.ศ. 2558



(4)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 14/2560  เรื่อง รายละเอียดของโครงการจัดการกองทุนรวม (ฉบับที่ 4) ลงวันที่ 20 กุมภาพันธ์ พ.ศ. 2560



(5)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 21/2560  เรื่อง รายละเอียดของโครงการจัดการกองทุนรวม (ฉบับที่ 5) ลงวันที่ 15 มีนาคม 
พ.ศ. 2560 



(6)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 35/2560  เรื่อง รายละเอียดของโครงการจัดการกองทุนรวม (ฉบับที่ 6) ลงวันที่ 5 กรกฎาคม พ.ศ. 2560 


(7)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 11/2561  เรื่อง รายละเอียดของโครงการจัดการกองทุนรวม (ฉบับที่ 7) ลงวันที่ 17 มกราคม 
พ.ศ. 2561 



(8)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 8/2562  เรื่อง รายละเอียดของโครงการจัดการกองทุนรวม (ฉบับที่ 8) ลงวันที่ 1 กุมภาพันธ์ 
พ.ศ. 2562



(9)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 23/2562  เรื่อง รายละเอียดของโครงการจัดการกองทุนรวม (ฉบับที่ 9) ลงวันที่ 9 เมษายน 
พ.ศ. 2562 

(10)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 30/2562  เรื่อง รายละเอียดของโครงการจัดการกองทุนรวม (ฉบับที่ 10) ลงวันที่ 10 เมษายน 
พ.ศ. 2562 

(11)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 39/2562  เรื่อง รายละเอียดของโครงการจัดการกองทุนรวม (ฉบับที่ 11) ลงวันที่ 19 เมษายน 
พ.ศ. 2562

(12)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 58/2562  เรื่อง รายละเอียดของโครงการจัดการกองทุนรวม (ฉบับที่ 12) ลงวันที่ 16 กันยายน 
พ.ศ. 2562 
(13)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 3/2563  เรื่อง รายละเอียดของโครงการจัดการกองทุนรวม (ฉบับที่ 13) ลงวันที่ 21 มกราคม 
พ.ศ. 2563
(14)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 10/2563  เรื่อง รายละเอียดของโครงการจัดการกองทุนรวม (ฉบับที่ 14) ลงวันที่ 3 กุมภาพันธ์ 
พ.ศ. 2563  
(15)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 15/2563  เรื่อง รายละเอียดของโครงการจัดการกองทุนรวม (ฉบับที่ 15) ลงวันที่ 13 มีนาคม 
พ.ศ. 2563 
(16)  ประกาศสำนักงานคณะกรรมการกำกับหลักทรัพย์และตลาดหลักทรัพย์ 
ที่ สน. 52/2563  เรื่อง รายละเอียดของโครงการจัดการกองทุนรวม (ฉบับที่ 16) ลงวันที่ 28 สิงหาคม 
พ.ศ. 2563 


ข้อ 2   ประกาศนี้ให้ใช้บังคับกับการจัดทำรายละเอียดของโครงการจัดการกองทุนรวม  
เว้นแต่ในกรณีกองทุนรวมที่มีประกาศกำหนดหลักเกณฑ์ไว้โดยเฉพาะเป็นประการอื่น  ให้เป็นไปตามหลักเกณฑ์ที่กำหนดไว้โดยเฉพาะนั้น


ข้อ 3   ในประกาศนี้



คำว่า “กองทุนรวมเปิด” “ผู้มีเงินลงทุนสูง” “บริษัทจัดการกองทุนรวม” “ประกาศ
การลงทุน” “การลงทุน” “สัญญาซื้อขายล่วงหน้า” และ “ตราสารที่มีสัญญาซื้อขายล่วงหน้าแฝง”  
ให้มีความหมายเช่นเดียวกับบทนิยามของคำดังกล่าวที่กำหนดไว้ในประกาศคณะกรรมการ
กำกับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย 
และการเข้าทำสัญญารับจัดการกองทุนส่วนบุคคล
(คำว่า “คริปโทแอสเซ็ท” “โทเคนดิจิทัลเพื่อการลงทุน” และ “หน่วย private equity” 
ให้มีความหมายเช่นเดียวกับบทนิยามของคำดังกล่าวที่กำหนดไว้ในประกาศการลงทุน


คำว่า “ผู้ลงทุนสถาบัน” “ผู้ลงทุนรายใหญ่พิเศษ” และ “ผู้ลงทุนรายใหญ่”  
ให้มีความหมายเช่นเดียวกับบทนิยามของคำดังกล่าวที่กำหนดไว้ในประกาศคณะกรรมการ
กำกับหลักทรัพย์และตลาดหลักทรัพย์ว่าด้วยการกำหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่


(ยกเลิก


“โครงการ”  หมายความว่า   โครงการจัดการกองทุนรวม
“กองทุนรวมที่มีการออกหน่วยลงทุนในรูปแบบโทเคน”(( (tokenized fund)  หมายความว่า   กองทุนรวมที่มีการออกหน่วยลงทุนในรูปแบบโทเคนตามประกาศสำนักงานคณะกรรมการ
กำกับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดการกองทุนรวม
เพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน


ข้อ 4   บริษัทจัดการกองทุนรวมต้องแสดงรายละเอียดของโครงการอย่างน้อย
ตามรายการดังต่อไปนี้


(1)  ชื่อของโครงการ
(2)  ประเภท อายุ และวัตถุประสงค์ของโครงการ


(3)  ลักษณะของโครงการ เป็นโครงการที่เสนอขายผู้ลงทุนประเภทใด เช่น 
ผู้ลงทุนทั่วไป ผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง เป็นต้น
(4)  จำนวนเงินทุนโครงการเริ่มต้น


(5)  การแบ่งชนิดของหน่วยลงทุน ต้องมีรายละเอียดอย่างน้อยดังนี้
(ก)  ชนิดของหน่วยลงทุน โดยให้แสดงว่ามีชนิดเดียวหรือหลายชนิด  ทั้งนี้ 
ในกรณีที่มีการแบ่งชนิดหน่วยลงทุนออกเป็นหลายชนิด ให้แสดงหลักเกณฑ์และวิธีการแบ่งชนิด
ของหน่วยลงทุนด้วย
(ข)  ค่าธรรมเนียมหรือค่าใช้จ่ายที่จะเรียกเก็บจากผู้ถือหน่วยลงทุน 
สิทธิประโยชน์ ผลตอบแทน หรือการแบ่งผลประโยชน์ตอบแทนอื่นใด รวมทั้งข้อจำกัดในการเรียกร้องผลประโยชน์ตอบแทน (ถ้ามี) ที่ผู้ถือหน่วยลงทุนจะได้รับ ตลอดจนนโยบายในการจ่ายเงินปันผล  
ทั้งนี้ ในกรณีที่มีการแบ่งชนิดหน่วยลงทุนออกเป็นหลายชนิด ให้แสดงข้อมูลตามชนิดของหน่วยลงทุน
(ค)(  กรณีที่เป็นกองทุนรวมที่มีการแบ่งชนิดของหน่วยลงทุนตามกรณีนโยบายป้องกันความเสี่ยงจากอัตราแลกเปลี่ยนเงินตราต่างประเทศ ต้องมีรายละเอียดเกี่ยวกับรูปแบบการป้องกัน
ความเสี่ยงจากอัตราแลกเปลี่ยนเงินตราต่างประเทศ และอัตราส่วนการป้องกันความเสี่ยงด้วย



(6)  นโยบายการลงทุนของกองทุนรวม ตามข้อ 5


(7)  ข้อกำหนดที่เกี่ยวข้องกับการรับซื้อคืนหน่วยลงทุน ตามข้อ 11


(8)  การจ่ายเงินปันผล


(9)(  ค่าธรรมเนียม เงินตอบแทนอื่นใด หรือค่าใช้จ่าย ที่เรียกเก็บจากผู้ซื้อหน่วยลงทุน 
ผู้ถือหน่วยลงทุน ผู้ขายคืนหน่วยลงทุน หรือกองทุนรวม โดยในกรณีที่เป็นรายการค่าธรรมเนียมการจัดการ (management fee) และค่าธรรมเนียมตามผลการดำเนินงาน (performance fee) ต้องมีรายละเอียดตามข้อ 11/1
((ในกรณีที่เป็นกองทุนรวมคริปโทอีทีเอฟที่มีการชำระค่าธรรมเนียมหรือ
ค่าใช้จ่ายอื่นใดที่จำเป็นต่อการลงทุนในคริปโทเคอร์เรนซีของกองทุนรวมดังกล่าว โดยเป็นการชำระด้วยสินทรัพย์ดิจิทัลให้แก่ผู้ให้บริการในด้านต่าง ๆ ให้ระบุข้อมูลเกี่ยวกับการชำระค่าธรรมเนียมหรือค่าใช้จ่ายนั้นด้วย (ถ้ามี)
(10)  การคำนวณมูลค่าทรัพย์สินสุทธิ ต้องมีรายละเอียดอย่างน้อยดังนี้
(ก)  การคำนวณและประกาศมูลค่าทรัพย์สินสุทธิ
(ข)  การคำนวณมูลค่าทรัพย์สินสุทธิแยกตามรายชนิดของหน่วยลงทุน
(ค)  การดำเนินการในกรณีที่การคำนวณมูลค่าทรัพย์สินสุทธิไม่ถูกต้อง
(ง)  การคำนวณจำนวนหน่วยลงทุน สำหรับกองทุนรวมที่มีนโยบายการลงทุน
ในลักษณะของกองทุนรวมตลาดเงินตามประกาศการลงทุน ซึ่งกำหนดราคาหน่วยลงทุนเพื่อการขาย
และรับซื้อคืนคงที่ตลอดเวลา
(11)  เงื่อนไขหรือข้อจำกัดในเรื่องดังนี้ (ถ้ามี)
(ก)  การชำระค่าขายคืนหน่วยลงทุน หรือสับเปลี่ยนหน่วยลงทุน ด้วยหลักทรัพย์หรือทรัพย์สินอื่นแทนเงิน
(ข)  การเลื่อนกำหนดการชำระเงินค่าขายคืนหน่วยลงทุน
(ค)  การจัดสรรและการโอนหน่วยลงทุน เช่น การโอนหน่วยลงทุนของกองทุนสิทธิประโยชน์ทางภาษี การโอนหน่วยลงทุนของกองทุนรวมที่เสนอขายต่อผู้ลงทุนที่มิใช่รายย่อย  
เว้นแต่เป็นการโอนทางมรดก หรือการโอนหน่วยลงทุนของกองทุนรวมควบคู่กรมธรรม์ 
(12)  เงื่อนไขหรือข้อจำกัดของการไม่ขาย การไม่รับซื้อคืน หรือการไม่สับเปลี่ยน
หน่วยลงทุนตามคำสั่งที่รับไว้แล้ว (ถ้ามี)
(13)((  กรณีที่เป็นกองทุนรวมที่มีการออกหน่วยลงทุนในรูปแบบโทเคน 
ต้องมีรายละเอียดเกี่ยวกับเงื่อนไขและวิธีการในการรับชำระค่าขายหน่วยลงทุน


ข้อ 5   รายการนโยบายการลงทุนของกองทุนรวมต้องมีการกำหนดนโยบายการลงทุน
ที่ชัดเจน และมีรายละเอียดเกี่ยวกับประเภททรัพย์สินที่กองทุนรวมสามารถลงทุนได้  ทั้งนี้ ให้เปิดเผยรายละเอียดดังต่อไปนี้เพิ่มเติมด้วย
(1)  กรณีที่มีการจำกัดอัตราส่วนการลงทุนของกองทุนรวมในทรัพย์สินใดที่มีผล
ให้ลงทุนได้น้อยกว่าอัตราที่สามารถลงทุนได้สูงสุดสำหรับทรัพย์สินดังกล่าวตามประกาศการลงทุน 
ต้องระบุอัตราส่วนการลงทุนสำหรับทรัพย์สินนั้นด้วย
(2)  กรณีที่เป็นกองทุนรวมมุ่งรักษาเงินต้น ต้องมีรายละเอียดตามข้อ 6
(3)  กรณีที่เป็นกองทุนรวมทองคำหรือกองทุนรวมอีทีเอฟที่สร้างผลตอบแทน
ตามการเคลื่อนไหวของราคาทองคำแท่ง ต้องมีรายละเอียดตามข้อ 7
(3/1)(  กรณีที่เป็นกองทุนรวมอีทีเอฟที่มีกลยุทธ์ในการบริหารจัดการลงทุนที่มุ่งหวัง
ผลตอบแทนทวีคูณหรือตรงกันข้ามกับผลตอบแทนรายวันของดัชนีที่กองทุนรวมใช้อ้างอิง (leveraged management หรือ inverse management) ต้องมีรายละเอียดตามข้อ 7/1
(3/2) (  กรณีที่เป็นกองทุนรวมที่จะมีการลงทุนในหน่วยลงทุนของกองทุนรวมอีทีเอฟที่มี
กลยุทธ์ในการบริหารจัดการลงทุนที่มุ่งหวังผลตอบแทนทวีคูณหรือตรงกันข้ามกับผลตอบแทนรายวัน
ของดัชนีที่กองทุนรวมใช้อ้างอิง (leveraged management หรือ inverse management) หรือหน่วยของ
กองทุนต่างประเทศที่มีลักษณะในทำนองเดียวกัน ต้องระบุนโยบายการลงทุนในทรัพย์สินดังกล่าวด้วย
(3/3)((  กรณีที่เป็นกองทุนรวมคริปโทอีทีเอฟ ต้องมีรายละเอียดเพิ่มเติมดังนี้
(ก)  นโยบายการเก็บรักษาคริปโทเคอร์เรนซีที่ลงทุน
(ข)  สิทธิที่ได้รับและข้อจำกัดจากการถือครองคริปโทเคอร์เรนซีที่ลงทุน

(4)  กรณีที่เป็นกองทุนรวมที่จะลงทุนในสัญญาซื้อขายล่วงหน้าหรือตราสาร
ที่มีสัญญาซื้อขายล่วงหน้าแฝง ต้องมีรายละเอียดตามข้อ 8


(5)  กรณีที่เป็นกองทุนรวมที่จะลงทุนในทรัพย์สินตามข้อ 9 เกินกว่าร้อยละ 20 
ของทรัพย์สินสุทธิของกองทุนรวม ต้องระบุนโยบายและอัตราส่วนการลงทุนในทรัพย์สินดังกล่าว
ไว้อย่างชัดเจนด้วย
(5/1)(  กรณีที่เป็นกองทุนรวมที่จะมีการลงทุนไม่ว่าโดยทางตรงหรือทางอ้อม
ในคริปโทแอสเซ็ทหรือโทเคนดิจิทัลเพื่อการลงทุน ต้องมีรายละเอียดตามข้อ 9/1


(6)  กรณีที่เป็นกองทุนรวมหมวดอุตสาหกรรม ต้องระบุหมวดอุตสาหกรรม
ที่กองทุนรวมมุ่งลงทุนไว้อย่างชัดเจน


(7)  กรณีที่เป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษที่มีหรือ
จะมีการลงทุนหรือการทำธุรกรรมตามข้อ 10 ต้องระบุฐานะการลงทุนสูงสุด (maximum limit) 
ของกองทุนรวม


(8)  กรณีที่เป็นกองทุนรวมเพื่อการออมที่ผู้ถือหน่วยลงทุนได้รับสิทธิประโยชน์
ทางภาษีเพิ่มเติมตามมติคณะรัฐมนตรีเมื่อวันที่ 10 มีนาคม พ.ศ. 2563  ต้องระบุนโยบายการลงทุน
ซึ่งแสดงได้ว่าเป็นการลงทุนในหลักทรัพย์จดทะเบียนไม่น้อยกว่าร้อยละ 65 ของมูลค่าทรัพย์สินสุทธิ
ของกองทุนรวม


(9) (  กรณีที่เป็นกองทุนรวมเพื่อความยั่งยืนตามประกาศสำนักงานคณะกรรมการ
กำกับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดการกองทุนรวมเพื่อ
ผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน 
ต้องมีรายละเอียดตามข้อ 10/1
(10) (  กรณีที่เป็นกองทุนรวมเพื่อความยั่งยืนตามมาตรฐานกลางของอาเซียน
ตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ต้องมีรายละเอียดตามข้อ 10/2

(11) (  กรณีที่เป็นกองทุนรวมอิสลาม ต้องมีรายละเอียดตามข้อ 10/3
(12) (  กรณีที่เป็นกองทุนรวมไทยเพื่อความยั่งยืน ต้องมีรายละเอียดตามข้อ 10/1
(13)(  กรณีที่เป็นกองทุนรวมไทยเพื่อความยั่งยืนแบบพิเศษ ต้องมีรายละเอียดตามข้อ 10/1
(14)(  กรณีที่เป็นกองทุนรวมที่มีนโยบายการลงทุนในลักษณะของกองทุนรวมที่เน้นลงทุนแบบมีความเสี่ยงต่างประเทศ หรือกองทุนรวมที่ลงทุนแบบมีความเสี่ยงทั้งในและต่างประเทศ 
ซึ่งมีความเสี่ยงจากอัตราแลกเปลี่ยนเงินตราต่างประเทศ ต้องมีรายละเอียดเกี่ยวกับรูปแบบการป้องกัน
ความเสี่ยงจากอัตราแลกเปลี่ยนเงินตราต่างประเทศ และอัตราส่วนการป้องกันความเสี่ยงด้วย


ข้อ 6   รายการนโยบายการลงทุนเพิ่มเติมของกองทุนรวมมุ่งรักษาเงินต้น 
ต้องมีรายละเอียดเกี่ยวกับข้อมูลดังต่อไปนี้


(1)  ประเภททรัพย์สินที่กองทุนรวมจะลงทุนเพื่อมุ่งให้เกิดการรักษาเงินต้น
ของผู้ลงทุนทั้งจำนวน


(2)  อัตราส่วนการลงทุนขั้นต่ำในทรัพย์สินตาม (1) ซึ่งแสดงได้ว่าอัตราส่วนการลงทุน
ดังกล่าวสามารถรักษาเงินต้นทั้งจำนวนได้ตามระยะเวลาที่ระบุไว้ในโครงการ


(3)  ข้อมูลเกี่ยวกับเงื่อนไขและจำนวนเงินต้นที่รักษา ระยะเวลาและกลไก
เพื่อการดังกล่าวและข้อมูลอื่นใดที่เกี่ยวข้องซึ่งจำเป็นต่อการตัดสินใจลงทุนของผู้ลงทุน


ข้อ 7   รายการนโยบายการลงทุนเพิ่มเติมของกองทุนรวมทองคำหรือกองทุนรวม
อีทีเอฟที่สร้างผลตอบแทนตามการเคลื่อนไหวของราคาทองคำแท่ง ต้องระบุข้อมูลซึ่งแสดงถึงรายละเอียดดังต่อไปนี้


(1)  คุณสมบัติของทองคำแท่งตามที่ระบุไว้ในส่วนที่ 7 : ทรัพย์สินประเภททองคำแท่ง ของภาคผนวก 3 แห่งประกาศการลงทุน  ทั้งนี้ ไม่ว่าจะเป็นการลงทุนโดยทางตรงหรือทางอ้อม
ในทองคำแท่งนั้น


(2)  กรณีเป็นกองทุนรวมอีทีเอฟที่สร้างผลตอบแทนตามการเคลื่อนไหวของราคา
ทองคำแท่ง  ให้ระบุอย่างชัดเจนว่าเป็นการลงทุนในทองคำแท่งโดยตรงหรือโดยอ้อมผ่านการลงทุน
ในหน่วยของกองอีทีเอฟอื่น (ไม่ว่าที่จัดตั้งขึ้นตามกฎหมายไทยหรือต่างประเทศ) ที่มีนโยบาย
สร้างผลตอบแทนตามความเคลื่อนไหวของราคาทองคำแท่งเช่นกัน
ข้อ 7/1(   รายการนโยบายการลงทุนเพิ่มเติมของกองทุนรวมอีทีเอฟที่มีกลยุทธ์ใน
การบริหารจัดการลงทุนที่มุ่งหวังผลตอบแทนทวีคูณหรือตรงกันข้ามกับผลตอบแทนรายวันของดัชนี
ที่กองทุนรวมใช้อ้างอิง (leveraged management หรือ inverse management) ตามประกาศการลงทุน ให้ระบุข้อมูลซึ่งแสดงรายละเอียดอย่างน้อย ดังต่อไปนี้
(1)  นโยบายการลงทุน ได้แก่ วิธีการลงทุนและเครื่องมือที่ใช้
(2)  กลยุทธ์การลงทุนซึ่งต้องระบุอย่างชัดเจนว่าเป็นการมุ่งหวังผลตอบแทนแบบทวีคูณ
กับดัชนีที่ใช้อ้างอิง หรือแบบตรงกันข้ามกับดัชนีที่ใช้อ้างอิง
(3)  ค่าธรรมเนียมและค่าใช้จ่ายอื่นที่เกี่ยวข้องกับการทำธุรกรรมเพื่อให้เป็นไปตาม
กลยุทธ์การลงทุน


ข้อ 8   กรณีที่เป็นกองทุนรวมที่จะลงทุนในสัญญาซื้อขายล่วงหน้าหรือตราสาร
ที่มีสัญญาซื้อขายล่วงหน้าแฝง นโยบายการลงทุนต้องมีรายละเอียดเพิ่มเติมเกี่ยวกับการลงทุนดังกล่าว พร้อมทั้งอธิบายความเสี่ยงและการบริหารความเสี่ยงของการลงทุนดังกล่าวไว้อย่างชัดเจน 
และให้ระบุข้อมูลซึ่งแสดงรายละเอียดดังต่อไปนี้


(1)  กรณีที่สัญญาหรือตราสารดังกล่าวอ้างอิงกับดัชนี ให้มีรายละเอียดเกี่ยวกับ
เหตุในการเปลี่ยนแปลงการคำนวณดัชนีและการยกเลิกการคำนวณดัชนี ตลอดจนแนวทาง
การดำเนินการของกองทุนรวมในกรณีที่ปรากฏเหตุดังกล่าวด้วย


(2)  กรณีที่เป็นการลงทุนแบบซับซ้อนในสัญญาซื้อขายล่วงหน้า ให้ระบุว่าเป็น
การคำนวณตามมูลค่าความเสียหายสูงสุด (value-at-risk : VaR) โดยใช้วิธี relative VaR approach หรือ 
absolute VaR approach แล้วแต่กรณี โดยระบุสมมติฐานที่ใช้ในการคำนวณตามวิธีการดังกล่าวด้วย 
อย่างน้อยดังนี้

(ก)  ระดับความเชื่อมั่น (confidence interval)

(ข)  ระยะเวลาการถือครองทรัพย์สินที่กองทุนรวมลงทุน (holding period)

ในกรณีที่เป็นการใช้วิธี relative VaR approach ให้ระบุ benchmark ที่ใช้ด้วย


ข้อ 9   กรณีที่เป็นกองทุนรวมที่จะลงทุนในทรัพย์สินอย่างใดอย่างหนึ่งดังต่อไปนี้ 
เกินกว่าร้อยละ 20 ของมูลค่าทรัพย์สินสุทธิของกองทุนรวม ให้ระบุรายละเอียดเพิ่มเติมเกี่ยวกับ
การลงทุนดังกล่าวอย่างชัดเจนด้วย


(1)  หน่วยลงทุนของกองทุนรวมอื่นภายใต้บังคับตามประกาศการจัดการกองทุน หรือหน่วยของกองทุนที่จัดตั้งขึ้นตามกฎหมายต่างประเทศที่มีลักษณะการลงทุนเช่นเดียวกับกองทุนรวมอื่นดังกล่าว
เพื่อประโยชน์ของข้อกำหนดตามวรรคหนึ่ง คำว่า “ประกาศการจัดการกองทุน”  หมายความว่า   ประกาศคณะกรรมการกำกับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุน
ส่วนบุคคล


(2)  หน่วยของกองทุนไม่ว่าที่จัดตั้งขึ้นตามกฎหมายไทยหรือต่างประเทศ 
ซึ่งมีวัตถุประสงค์หลักในการลงทุนไม่ว่าโดยทางตรงหรือทางอ้อมในทรัพย์สินที่เป็นอสังหาริมทรัพย์
หรือที่เกี่ยวข้องกับโครงสร้างพื้นฐาน


(3)  หน่วย private equity 
ข้อ 9/1(   กรณีที่เป็นกองทุนรวมที่จะมีการลงทุนไม่ว่าโดยทางตรงหรือทางอ้อม
ในคริปโทแอสเซ็ทหรือโทเคนดิจิทัลเพื่อการลงทุน ให้ระบุข้อมูลซึ่งแสดงรายละเอียดอย่างน้อยดังต่อไปนี้
(1)  ฐานะการลงทุนสูงสุด (maximum limit) ของกองทุนรวมในคริปโทแอสเซ็ท
(2)  ข้อมูลเกี่ยวกับคริปโทแอสเซ็ทหรือโทเคนดิจิทัลเพื่อการลงทุน ดังนี้
(ก)  ลักษณะ เงื่อนไข และผลตอบแทน ของคริปโทแอสเซ็ทหรือโทเคนดิจิทัล
เพื่อการลงทุน 
(ข)  ข้อมูลเกี่ยวกับการเก็บรักษาคริปโทแอสเซ็ทหรือโทเคนดิจิทัลเพื่อการลงทุน (ถ้ามี)

(ค)  ข้อมูลอื่นใดที่เกี่ยวข้องซึ่งจำเป็นต่อการตัดสินใจลงทุนของผู้ลงทุน (ถ้ามี)
(3)  ค่าธรรมเนียมและค่าบริการที่เกี่ยวข้องกับการลงทุนในคริปโทแอสเซ็ทหรือ
โทเคนดิจิทัลเพื่อการลงทุน


ข้อ 10   กรณีที่เป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ
ที่มีหรือจะมีการลงทุนหรือการทำธุรกรรมอย่างใดอย่างหนึ่งหรือหลายอย่างดังต่อไปนี้ ให้ระบุข้อมูล
ซึ่งแสดงรายละเอียดฐานะการลงทุนสูงสุดของกองทุนรวมในการลงทุนหรือการทำธุรกรรมดังกล่าวด้วย


(1)  สัญญาซื้อขายล่วงหน้ารวมถึงตราสารที่มีสัญญาซื้อขายล่วงหน้าแฝง  ทั้งนี้ 
เฉพาะส่วนที่มีลักษณะเป็นสัญญาซื้อขายล่วงหน้า โดยพิจารณาตามมูลค่าธุรกรรมตามหน้าสัญญา
ของสัญญาซื้อขายล่วงหน้า


(2)  การกู้ยืมเงินเพื่อประโยชน์ในการจัดการลงทุนของกองทุนรวม


(3)  การขายหลักทรัพย์หรือตราสารหนี้โดยมีสัญญาซื้อคืนเพื่อประโยชน์
ในการจัดการลงทุนของกองทุนรวม


(4)  การขายหลักทรัพย์ที่ต้องยืมหลักทรัพย์มาเพื่อการส่งมอบ


(5)  การลงทุนในหน่วย private equity


กรณีที่เป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษซึ่งมีการลงทุน
ในกองทุนรวมอื่นหรือกองทุนต่างประเทศ การระบุข้อมูลตามวรรคหนึ่งให้รวมถึงการแสดงรายละเอียดฐานะการลงทุนสูงสุดในการลงทุนหรือการทำธุรกรรมดังกล่าวของกองทุนรวมอื่น
หรือกองทุนต่างประเทศดังกล่าวด้วย


มิให้นำความในวรรคสองมาใช้บังคับกับกรณีที่เป็นการลงทุนในกองทุนรวมอื่น
หรือกองทุนต่างประเทศดังต่อไปนี้ 


(1)  กองทุนรวมอสังหาริมทรัพย์ ทรัสต์เพื่อการลงทุนในอสังหาริมทรัพย์ หรือกองทรัสต์หรือกองอสังหาริมทรัพย์ที่จัดตั้งขึ้นตามกฎหมายต่างประเทศซึ่งมีวัตถุประสงค์หลัก
ในการลงทุนในอสังหาริมทรัพย์หรือในกิจการที่ประกอบธุรกิจพัฒนาอสังหาริมทรัพย์  ทั้งนี้ 
ไม่ว่ากองทรัสต์หรือกองดังกล่าวจะจัดตั้งในรูปบริษัท ทรัสต์ หรือรูปอื่นใด


(2)  กองทุนรวมโครงสร้างพื้นฐาน หรือกองทุนโครงสร้างพื้นฐานต่างประเทศ
ที่จัดตั้งขึ้นตามกฎหมายต่างประเทศซึ่งมีวัตถุประสงค์หลักในการลงทุนในลักษณะทำนองเดียวกับ
กองทุนรวมโครงสร้างพื้นฐาน  ทั้งนี้ ไม่ว่ากองทุนโครงสร้างพื้นฐานดังกล่าวจะจัดตั้งในรูปบริษัท 
ทรัสต์ หรือรูปอื่นใด


ข้อ 10/1(   กรณีที่เป็นกองทุนรวมเพื่อความยั่งยืนตามข้อ 5 (9) กองทุนรวมไทย
เพื่อความยั่งยืนตามข้อ 5 (12) หรือกองทุนรวมไทยเพื่อความยั่งยืนแบบพิเศษตามข้อ 5 (13) 
ให้ระบุข้อมูลซึ่งแสดงรายละเอียดอย่างน้อย ดังต่อไปนี้
(1)  นโยบายการลงทุนดังนี้
(ก)  วัตถุประสงค์การลงทุนที่เกี่ยวกับความยั่งยืน
(ข)  เป้าหมายด้านความยั่งยืน (ถ้ามี)
(ค)  กรอบการลงทุน (investment universe)

(2)  กลยุทธ์การลงทุนดังนี้
(ก)  หลักเกณฑ์ในการคัดเลือกหลักทรัพย์
(ข)  กระบวนการวิเคราะห์และคัดเลือกหลักทรัพย์
(ค)  การอ้างอิงดัชนีชี้วัดที่สอดคล้องกับความยั่งยืน
(ง)  ข้อจำกัดด้านการลงทุน (ถ้ามี)
(3)  ความเสี่ยงที่เกี่ยวข้องกับการลงทุนของกองทุนรวมเพื่อความยั่งยืน
(4)  แนวทางดำเนินการและมาตรการควบคุมผลกระทบในกรณีการลงทุนไม่เป็นไปตาม
นโยบายการลงทุนใน (1)


ข้อ 10/2(   กรณีที่เป็นกองทุนรวมเพื่อความยั่งยืนตามมาตรฐานกลางของอาเซียน
ตามข้อ 5(10) ให้ระบุข้อมูลซึ่งแสดงรายละเอียดว่ามีการจัดการและการลงทุนของกองทุนรวม
เป็นไปตามมาตรฐานกลางของอาเซียนด้านการเปิดเผยข้อมูลของกองทุนรวมที่มุ่งเน้นลงทุนอย่างยั่งยืน (ASEAN Sustainable and Responsible Fund Standards) ซึ่งเป็นมาตรฐานที่ได้รับความเห็นชอบจาก ASEAN Capital Markets Forum


ข้อ 10/3(   กรณีที่เป็นกองทุนรวมอิสลามตามข้อ 5(11) ให้ระบุข้อมูล
ซึ่งแสดงรายละเอียดอย่างน้อยดังต่อไปนี้ 


(1)  กรณีที่กองทุนรวมดังกล่าวมีการแต่งตั้งคณะกรรมการชะรีอะฮ์หรือที่ปรึกษา
ชะรีอะฮ์ ให้ระบุข้อมูลดังนี้


      (ก)  คุณสมบัติของคณะกรรมการชะรีอะฮ์หรือที่ปรึกษาชะรีอะฮ์ของกองทุนรวมซึ่งต้องมีคุณสมบัติเช่นเดียวกับที่ปรึกษาชะรีอะฮ์ที่กำหนดในประกาศสำนักงานคณะกรรมการ
กำกับหลักทรัพย์และตลาดหลักทรัพย์ว่าด้วยข้อกำหนดเพิ่มเติมที่เกี่ยวกับการออกและเสนอขายศุกูก


      (ข)  หลักเกณฑ์ที่คณะกรรมการชะรีอะฮ์หรือที่ปรึกษาชะรีอะฮ์ตาม (ก) 
ใช้ในการคัดเลือกทรัพย์สินและการติดตามดูแลให้การลงทุนของกองทุนรวมดังกล่าวเป็นไปตาม
หลักศาสนาอิสลาม


(2)  กรณีที่กองทุนรวมมีนโยบายการลงทุนในทรัพย์สินซึ่งเป็นองค์ประกอบของดัชนีทรัพย์สินตามหลักศาสนาอิสลาม โดยเฉลี่ยในรอบปีบัญชีไม่น้อยกว่าร้อยละ 80 ของมูลค่าทรัพย์สินสุทธิของกองทุนรวม ให้ระบุชื่อผู้จัดทำดัชนี ลักษณะของดัชนีและข้อมูลทั่วไปของดัชนีดังกล่าว  


(3)  แนวทางดำเนินการกรณีทรัพย์สินที่ลงทุนไม่เป็นไปตามหลักเกณฑ์เกี่ยวกับ
การลงทุนของกองทุนรวมอิสลามตามประกาศคณะกรรมการกำกับตลาดทุนว่าด้วยการลงทุนของกองทุน


(4)  ข้อมูลอื่นใดที่เกี่ยวข้องซึ่งจำเป็นต่อการตัดสินใจลงทุนของผู้ลงทุน (ถ้ามี)


ข้อ 11   ข้อกำหนดที่เกี่ยวข้องกับการรับซื้อคืนหน่วยลงทุน ต้องมีรายละเอียด
อย่างน้อยเกี่ยวกับวันทำการรับซื้อคืนหน่วยลงทุน และมูลค่าขั้นต่ำในการรับซื้อคืนหน่วยลงทุน (ถ้ามี) 


กรณีที่เป็นกองทุนรวมตลาดเงินที่มีการชำระค่าขายคืนหน่วยลงทุนในวันส่งคำสั่ง
ขายคืนหน่วยลงทุน รายการการขายและรับซื้อคืนหน่วยลงทุนตามวรรคหนึ่งต้องมีรายละเอียดเกี่ยวกับวงเงินสูงสุดทั้งวงเงินรายบุคคลและวงเงินรวมของกองทุนรวมที่บริษัทจัดการกองทุนรวมจะยินยอม
ให้ผู้ถือหน่วยลงทุนสามารถขายคืนหน่วยลงทุนในวันส่งคำสั่งขายคืนหน่วยลงทุน 


ข้อ 11/1(   รายการค่าธรรมเนียมการจัดการ (management fee) ให้ระบุข้อมูล
ซึ่งแสดงรายละเอียดอย่างน้อย ดังต่อไปนี้
(1)  มีอัตราค่าธรรมเนียมการจัดการขั้นต้น (base management fee) พร้อมระบุ
วันที่มีผลใช้บังคับของอัตราค่าธรรมเนียมการจัดการขั้นต้นดังกล่าว
(2)  อัตราค่าธรรมเนียมการจัดการขั้นสูง (maximum management fee)
รายการค่าธรรมเนียมตามผลการดำเนินงาน (performance fee) ให้ระบุข้อมูลซึ่งแสดงรายละเอียดอย่างน้อย ดังต่อไปนี้
(1)  คำอธิบายและรายละเอียดเกี่ยวกับวิธีการคำนวณค่าธรรมเนียมตามผลการดำเนินงาน
ที่เลือกใช้
(2)  ตัวอย่างการคำนวณตลอดจนกลไกที่เกี่ยวข้องกับวิธีการคำนวณตามวรรคสอง (1)


ข้อ 12   กรณีเป็นกองทุนรวมที่ระบุรายการทรัพย์สินที่จะลงทุนหรือสัดส่วน
การลงทุนในทรัพย์สินดังกล่าวในโครงการ บริษัทจัดการกองทุนรวมจะจัดให้มีข้อความสงวนสิทธิ
ในโครงการให้บริษัทจัดการกองทุนรวมสามารถเปลี่ยนแปลงทรัพย์สินที่ลงทุนหรือสัดส่วนการลงทุน
ได้ต่อเมื่อเป็นไปตามเงื่อนไขโดยครบถ้วนดังต่อไปนี้


(1)  มีเหตุอันควรเชื่อได้ว่าอาจเกิดสถานการณ์ที่จะทำให้บริษัทจัดการกองทุนรวมจำเป็นต้องเปลี่ยนแปลงทรัพย์สินหรือสัดส่วนการลงทุนเพื่อรักษาผลประโยชน์ของผู้ลงทุนเป็นสำคัญ


(2)  มีการระบุข้อความประกอบการสงวนสิทธิว่า “บริษัทจัดการจะใช้ดุลพินิจ
ในการเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นการดำเนินการภายใต้สถานการณ์ที่จำเป็นและสมควรเพื่อรักษาผลประโยชน์ของผู้ลงทุนเป็นสำคัญ โดยไม่ทำให้ความเสี่ยงของทรัพย์สินที่ลงทุนเปลี่ยนแปลงไปอย่างมีนัยสำคัญ”


(3)  การแสดงข้อความสงวนสิทธิและข้อความประกอบการสงวนสิทธิต้องอยู่
ในหน้าเดียวกันกับการแสดงข้อมูลรายการทรัพย์สินที่จะลงทุนหรือสัดส่วนการลงทุน


ข้อ 13   การระบุข้อกำหนดในโครงการว่า บริษัทจัดการกองทุนรวมอาจแก้ไขเพิ่มเติมโครงการได้  โดยถือว่าได้รับมติจากผู้ถือหน่วยลงทุนแล้ว หรือข้อกำหนดอื่นในทำนองเดียวกัน 
ให้กระทำได้เฉพาะกรณีดังต่อไปนี้


(1)  การแก้ไขเพิ่มเติมซึ่งมีผลให้ผู้ถือหน่วยลงทุนทั้งปวงได้รับประโยชน์เพิ่มขึ้น


(2)  การแก้ไขเพิ่มเติมที่ต้องดำเนินการให้เป็นไปตามกฎหมายว่าด้วยหลักทรัพย์
และตลาดหลักทรัพย์  ตลอดจนประกาศ กฎ และคำสั่งที่ออกโดยอาศัยอำนาจแห่งกฎหมายดังกล่าว


(3)  การแก้ไขเพิ่มเติมชื่อและรายละเอียดอื่นของบุคคลให้ถูกต้อง


(4)  การแก้ไขเพิ่มเติมที่ไม่มีผลกระทบอย่างมีนัยสำคัญต่อผู้ถือหน่วยลงทุน  
รวมถึงไม่ทำให้ผลตอบแทนและความเสี่ยงของกองทุนเปลี่ยนแปลงไปอย่างมีนัยสำคัญ 


ข้อ 14   ในกรณีเป็นกองทุนรวมซึ่งได้จดทะเบียนเป็นกองทุนรวมก่อนวันที่ประกาศนี้ใช้บังคับ และยังไม่ได้แสดงรายการจำนวนเงินทุนโครงการเริ่มต้นไว้ในรายละเอียดของโครงการ 
ให้บริษัทจัดการกองทุนรวมดำเนินการแก้ไขเพิ่มเติมรายการดังกล่าวเมื่อมีการแก้ไขเพิ่มเติมโครงการ
ในเรื่องอื่น ๆ 


ข้อ 15   ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2564  เป็นต้นไป



   ประกาศ  ณ  วันที่ 10 พฤษภาคม พ.ศ. 2564

(นางสาวรื่นวดี  สุวรรณมงคล)

เลขาธิการ

สำนักงานคณะกรรมการกำกับหลักทรัพย์และตลาดหลักทรัพย์
ร่างประกาศตาม พ.ร.บ. หลักทรัพย์ฯ ที่�ผ่านการพิจารณาของฝ่ายกฎหมาย 2 แล้ว�เมื่อวันที่  05/05/64  CSDS เลขที่  117/2563 �ครั้งที่ 4  ผ่านทาง   CSDS











( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 40/2567  เรื่อง รายละเอียดของโครงการจัดการกองทุนรวม (ฉบับที่ 6) �ลงวันที่ 24 ธันวาคม พ.ศ. 2567  (มีผลใช้บังคับเมื่อวันที่ 16 มกราคม พ.ศ. 2568)


( ยกเลิกโดยประกาศสำนักงานคณะกรรมการ ก.ล.ต. ที่ สน. 40/2567  เรื่อง รายละเอียดของโครงการจัดการกองทุนรวม (ฉบับที่ 6) �ลงวันที่ 24 ธันวาคม พ.ศ. 2567  (มีผลใช้บังคับเมื่อวันที่ 16 มกราคม พ.ศ. 2568)


(( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 5/2569  เรื่อง รายละเอียดของโครงการจัดการกองทุนรวม (ฉบับที่ 11) �ลงวันที่ 24 มีนาคม พ.ศ. 2569  (มีผลใช้บังคับเมื่อวันที่ 1 เมษายน พ.ศ. 2569)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 48/2568  เรื่อง รายละเอียดของโครงการจัดการกองทุนรวม (ฉบับที่ 9) �ลงวันที่ 11 ธันวาคม พ.ศ. 2568  (มีผลใช้บังคับเมื่อวันที่ 16 มกราคม พ.ศ. 2569)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 53/2568  เรื่อง รายละเอียดของโครงการจัดการกองทุนรวม (ฉบับที่ 10) �ลงวันที่ 25 ธันวาคม พ.ศ. 2568  (มีผลใช้บังคับเมื่อวันที่ 1 กุมภาพันธ์ พ.ศ. 2569)


(( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 16/2569  เรื่อง รายละเอียดของโครงการจัดการกองทุนรวม (ฉบับที่ 12) ลงวันที่ 6 ตุลาคม พ.ศ. 2569  (มีผลใช้บังคับเมื่อวันที่ 16 ตุลาคม พ.ศ. 2569)


(( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 5/2569  เรื่อง รายละเอียดของโครงการจัดการกองทุนรวม (ฉบับที่ 11) �ลงวันที่ 24 มีนาคม พ.ศ. 2569  (มีผลใช้บังคับเมื่อวันที่ 1 เมษายน พ.ศ. 2569)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 3/2568  เรื่อง รายละเอียดของโครงการจัดการกองทุนรวม (ฉบับที่ 7) �ลงวันที่ 28 กุมภาพันธ์ พ.ศ. 2568  (มีผลใช้บังคับเมื่อวันที่ 16 มีนาคม พ.ศ. 2568)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 3/2568  เรื่อง รายละเอียดของโครงการจัดการกองทุนรวม (ฉบับที่ 7) �ลงวันที่ 28 กุมภาพันธ์ พ.ศ. 2568  (มีผลใช้บังคับเมื่อวันที่ 16 มีนาคม พ.ศ. 2568)


(( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 16/2569  เรื่อง รายละเอียดของโครงการจัดการกองทุนรวม (ฉบับที่ 12) �ลงวันที่ 6 ตุลาคม พ.ศ. 2569  (มีผลใช้บังคับเมื่อวันที่ 16 ตุลาคม พ.ศ. 2569)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 40/2567  เรื่อง รายละเอียดของโครงการจัดการกองทุนรวม (ฉบับที่ 6) �ลงวันที่ 24 ธันวาคม พ.ศ. 2567  (มีผลใช้บังคับเมื่อวันที่ 16 มกราคม พ.ศ. 2568)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 4/2565  เรื่อง รายละเอียดของโครงการจัดการกองทุนรวม (ฉบับที่ 2) �ลงวันที่ 7 มีนาคม พ.ศ. 2565  (มีผลใช้บังคับเมื่อวันที่ 1 เมษายน พ.ศ. 2565)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 6/2566  เรื่อง รายละเอียดของโครงการจัดการกองทุนรวม (ฉบับที่ 3) �ลงวันที่ 20 เมษายน พ.ศ. 2566  (มีผลใช้บังคับเมื่อวันที่ 1 พฤษภาคม พ.ศ. 2566)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 13/2566  เรื่อง รายละเอียดของโครงการจัดการกองทุนรวม (ฉบับที่ 4) �ลงวันที่ 9 สิงหาคม พ.ศ. 2566  (มีผลใช้บังคับเมื่อวันที่ 1 กันยายน พ.ศ. 2566)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 23/2566  เรื่อง รายละเอียดของโครงการจัดการกองทุนรวม (ฉบับที่ 5) 


ลงวันที่ 23 พฤศจิกายน พ.ศ. 2566  (มีผลใช้บังคับเมื่อวันที่ 1 ธันวาคม พ.ศ. 2566)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 11/2568  เรื่อง รายละเอียดของโครงการจัดการกองทุนรวม (ฉบับที่ 8) 


ลงวันที่ 3 เมษายน พ.ศ. 2568  (มีผลใช้บังคับเมื่อวันที่ 16 เมษายน พ.ศ. 2568)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 48/2568  เรื่อง รายละเอียดของโครงการจัดการกองทุนรวม (ฉบับที่ 9) �ลงวันที่ 11 ธันวาคม พ.ศ. 2568  (มีผลใช้บังคับเมื่อวันที่ 16 มกราคม พ.ศ. 2569)


( แก้ไขเพิ่มเติมโดยโดยประกาศสำนักงานคณะกรรมการ ก.ล.ต. ที่ สน. 3/2568  เรื่อง รายละเอียดของโครงการจัดการกองทุนรวม (ฉบับที่ 7) �ลงวันที่ 28 กุมภาพันธ์ พ.ศ. 2568  (มีผลใช้บังคับเมื่อวันที่ 16 มีนาคม พ.ศ. 2568)


( แก้ไขเพิ่มเติมโดยโดยประกาศสำนักงานคณะกรรมการ ก.ล.ต. ที่ สน. 40/2567  เรื่อง รายละเอียดของโครงการจัดการกองทุนรวม (ฉบับที่ 6) �ลงวันที่ 24 ธันวาคม พ.ศ. 2567  (มีผลใช้บังคับเมื่อวันที่ 16 มกราคม พ.ศ. 2568)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 11/2568  เรื่อง รายละเอียดของโครงการจัดการกองทุนรวม (ฉบับที่ 8) 


ลงวันที่ 3 เมษายน พ.ศ. 2568  (มีผลใช้บังคับเมื่อวันที่ 16 เมษายน พ.ศ. 2568)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 6/2566  เรื่อง รายละเอียดของโครงการจัดการกองทุนรวม (ฉบับที่ 3) �ลงวันที่ 20 เมษายน พ.ศ. 2566  (มีผลใช้บังคับเมื่อวันที่ 1 พฤษภาคม พ.ศ. 2566)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 13/2566  เรื่อง รายละเอียดของโครงการจัดการกองทุนรวม (ฉบับที่ 4) �ลงวันที่ 9 สิงหาคม พ.ศ. 2566  (มีผลใช้บังคับเมื่อวันที่ 1 กันยายน พ.ศ. 2566)


( แก้ไขเพิ่มเติมโดยประกาศสำนักงานคณะกรรมการ ก.ล.ต. ที่ สน. 53/2568  เรื่อง รายละเอียดของโครงการจัดการกองทุนรวม (ฉบับที่ 10) �ลงวันที่ 25 ธันวาคม พ.ศ. 2568  (มีผลใช้บังคับเมื่อวันที่ 1 กุมภาพันธ์ พ.ศ. 2569)





